钦定古今图书集成/明伦汇编/家范典/第040卷 > 又 前人
## 钦定古今图书集成/明伦汇编/家范典/第040卷 > 又 前人

士君子立身天地间，要存好心，行好事，骨肉恩爱，终
不可薄。《大学》言其所厚者薄，而其所薄者厚，未之有
也。尔当深味斯言，以尽立身之本尔张师昨告我如
舜之处象，此言最是。汝伯父早逝，以二子托我抚养，
我若待之或薄，不如待汝等他日死见汝伯父。若问
休为人何如，我将何辞以对？况汝祖父母在天之灵，
“视休与汝兄弟皆孙也，固无一厚一薄。我若厚汝薄
彼，汝祖父母必以我为不孝之子。”言及于此，便至泪
涕。汝宜深体我心。